
Për dhënien në përdorim, pa shpërblim, të një mjedisi të “Alba Film Studio”, Tiranë, Shoqërisë “Orafilm” Shpk, tiranë

Në mbështetje të nenit 100 të Kushtetutës dhe të nenit 901 të ligjit nr.7850, datë 29.7.1994 “Kodi Civil i Republikës së Shqipërisë”, me propozimin e Ministrit të Ekonomisë dhe të Ministrit të Kulturës, Rinisë dhe Sporteve, Këshilli i Ministrave

Vendosi:

1. Dhënien në përdorim, pa shpërblim, për 10 vjet, të një mjedisi të “Alba Film Studio”, Tiranë, me sipërfaqe 200 m2, në godinën e repartit të zërit, shoqërisë “Orafilm” sh.p.k., Tiranë, për ngritjen dhe funksionimin e shkollës së lartë jopublike “Marubi”, për filmin dhe multimedian.
2. Ngarkohen Ministria e Ekonomisë dhe Ministria e Kulturës, Rinisë dhe Sporteve për zbatimin e këtij vendimi.
Ky vendim hyn në fuqi pas botimit në Fletoren Zyrtare.

